**2. melléklet a 7/2018. (VI.1.) Önkormányzati rendelethez**

A helyi védelem alá helyezett egyedi örökségi értékek, elemek

|  |  |  |
| --- | --- | --- |
| Ssz.: | Megnevezés, rendeltetése, a védelem típusa | Cím, hrsz: |
| 01. | Görög katolikus templom | Ajak, Ady Endre út 13, 574 hrsz. |
| Leírás: Ajak görög katolikus temploma 1859 novemberében készült el, Mihály és Gábor főangyalok ünnepén. A templom klasszicista stílusban épült. A templom elkészültékor berendezési tárgyai még hiányosak voltak. Az ikonosztázion 1901-ben készült el. Később az ablakokat színes üvegekre cserélték budapesti mesterek, amelyre az adomány Molnár Ferenctől és feleségétől származott. A templomot Pásztor Miklós miskolci festőművész újrafestette, majd budapesti restaurátorok az ikonosztáziont is felújították és újra aranyozták. | | |